Υπερηχογραφική μελέτη αρτηριών σε αθλητές παιδικής και εφηβικής ηλικίας
Creators: name: Οβαλιάδης, Αργύριος Αβραάμ
Publisher: name: Aristotle University of Thessaloniki
Year: 2021
Subjects: Πάχος έσω μέσω χιτώνα
Διάμετρος αυλού
Φυσική δραστηριότητα
Intima media thickness
Lumen Diameter
Physical activity

description: Οι καρδιαγγειακές παθήσεις αποτελούν τη σημαντικότερη αιτία θανάτου σε παγκόσμιο επίπεδο. Έρευνες έχουν δείξει ότι η αθηροσκλήρωση ξεκινά από τα πρώτα στάδια της ανθρώπινης ζωής. H δυνατότητα έγκαιρου εντοπισμού της, ει δυνατόν, κατά την αρχική της φάση, μπορεί να αποτελέσει σημαντικό “όπλο” για την εκτίμηση και πρόγνωση του καρδιαγγειακού κινδύνου και κατ’ επέκταση την καταπολέμηση της καρδιαγγειακής παθογένειας. Η μεταβολή του αρτηριακού πάχους έσω μέσω χιτώνα (IMT), πιστεύεται ότι είναι η πιο πρώιμη μετρήσιμη αλλαγή του αρτηριακού τοιχώματος και μπορεί να ανιχνευτεί σε υποκλινικά στάδια αρτηριοσκλήρωσης. Παράλληλα, η διάμετρος του αρτηριακού αυλού (LD) αποτελεί, επίσης, μέρος της αρτηριακής αναδιαμόρφωσης και θεωρείται ως ένας ανεξάρτητος, αν και υποχρησιμοποιημένος, καρδιαγγειακός δείκτης, ο οποίος συνίσταται να μετράται συμπληρωματικά με το IMT. Το B-mode υπερηχογράφημα αποτελεί την απεικονιστική μέθοδο εκλογής για τη μέτρηση του IMT και του LD, πάραυτα, η σχετική βιβλιογραφία χαρακτηρίζεται από ετερογένεια στις προκύπτουσες τιμές των αρτηριακών δεικτών, ως συνέπεια της εφαρμογής διαφορετικών πρωτοκόλλων μέτρησης. Πληθώρα παραγόντων δύνανται να συνδράμουν στις ανατομικές αρτηριακές μεταβολές. Η ηλικία και οι καρδιαγγειακοί παράγοντες κινδύνου δρουν επιβαρυντικά στις τιμές των αρτηριακών δεικτών, ενώ η επίδρασή του αθλητισμού δεν έχει αποσαφηνιστεί, από τον περιορισμένο αριθμό σχετικών μελετών, ιδιαίτερα δε, σε υγιείς πληθυσμούς παιδιών και εφήβων. Κύριος σκοπός της παρούσας διατριβής ήταν η μελέτη της επίδρασης του αθλητισμού στις μορφολογικές αρτηριακές μεταβολές που υφίστανται με την ηλικία σε υγιή παιδιά και εφήβους. Το δείγμα αποτελούταν από 60 αθλητές ποδοσφαίρου και 60 μη αθλητές (ομάδα ελέγχου), ηλικίας 6-15 ετών. Οι συμμετέχοντες υποβλήθηκαν σε υπερηχογραφική μέτρηση του IMT και του LD, στην κοινή καρωτίδα και στην κοινή μηριαία αρτηρία. Η διαδικασία διενεργήθηκε, κυρίως, βάσει των κατευθυντήριων γραμμών του “Mannheim consensus”. Τα αποτελέσματα έδειξαν ότι η ηλικία και τα σωματομετρικά χαρακτηριστικά αποτέλεσαν τους σημαντικότερους παράγοντες της αρτηριακής αναδιαμόρφωσης. O αθλητικός παράγοντας προκάλεσε την σταδιακή μείωση του IMT της μηριαίας αρτηρίας (FIMT) και παράλληλα την αύξηση των διαμέτρων μετά την ηλικία των 10 ετών, ενώ σημαντικές διαφορές παρατηρήθηκαν, κυρίως, κατά την εφηβική ηλικία. Στις αντίστοιχες ηλικιακές κατηγορίες δεν εντοπίστηκαν σημαντικές διαφορές στο καρωτιδικό IMT (CIMT). Η ηλικία συσχετίστηκε με όλα τα σωματομετρικά χαρακτηριστικά και τις υπερηχογραφικές μετρήσεις. Παράλληλα, στην κατηγορία των αθλητών παρατηρήθηκε συσχέτιση του IMT με το LD, μόνο, όμως, στη μηριαία αρτηρία. Οι τιμές του CIMT, που κυμάνθηκαν μεταξύ 0,36-0,48mm, και το 75ο εκατοστημόριο (0,45mm) ήταν εντός του εύρους φυσιολογικών τιμών που έχουν προταθεί από το σύμφωνο Mannheim. Συμπεραίνεται ότι ο μακροχρόνιος συστηματικός αθλητισμός προκαλεί, σταδιακά, αγγειακές προσαρμογές οι οποίες ξεκινούν από την ηλικία των 10 ετών και γίνονται σημαντικές κατά την εφηβεία, σε υγιή άτομα. Οι προσαρμογές αυτές επηρεάζονται από το είδος της άσκησης, απαντώντας στη δράση τοπικών μηχανισμών, καθώς παρουσιάζονται εντονότερες στα περιφερικά αγγεία, των άκρων με τη μεγαλύτερη μυϊκή συμμετοχή, συγκριτικά με αυτές που εντοπίζονται σε κεντρικά αγγεία, όπως στις καρωτίδες αρτηρίες. Η εφαρμογή του πρωτοκόλλου Mannheim, προσφέρει ομοιογενή αποτελέσματα, σε πληθυσμούς με κοινά χαρακτηριστικά, αυξάνοντας τη συγκρισιμότητα των τιμών και την αξιοπιστία των συμπερασμάτων. Φαίνεται ότι ο αθλητισμός, κατά την παιδική και εφηβική ηλικία, ενισχύει το ενδοθήλιο και θωρακίζει καρδιαγγειακά τον οργανισμό, υγιών ατόμων.
description: Cardiovascular diseases are the leading cause of death worldwide. Research has shown that atherosclerosis begins in the early stages of human life. The ability to detect it, if possible in its initial phase, can be an important "weapon" for the assessment and prognosis of cardiovascular risk and therefore, the fight against cardiovascular pathogenesis. The change of arterial intima media thickness (IMT) is believed to be the earliest measurable change in the arterial wall and can be detected in subclinical stages of atherosclerosis. The diameter of the arterial lumen (LD) is also part of the arterial remodeling and is considered to be an independent, albeit underused, cardiovascular indicator, which is recommended to be measured in addition to the IMT. B-mode ultrasound is the imaging method of choice for the measurement of IMT and LD, however, the relevant literature is characterized by heterogeneity in the resulting values of arterial markers, as a consequence of applying different measurement protocols. A variety of factors can contribute to anatomical arterial changes. Age and cardiovascular risk factors aggravate arterial marker values while the effect of physical activity has not been elucidated by the limited number of relevant studies, especially in healthy populations of children and adolescents. The main purpose of this postgraduate dissertation was to study the effect of physical activity on age morphological arterial changes in healthy children and adolescents. 60 soccer athletes and 60 sedentary individuals (control group), aged 6-15 years, underwent ultrasound measurement of IMT and LD, in common carotid artery and common femoral artery. The procedure was mainly based on the Mannheim Consensus guidelines. The results showed that age and somatometric characteristics were the most important factors in arterial remodeling. The sports factor caused the gradual decrease of the femoral artery IMT (FIMT) and at the same time the increase of the diameters after the age of 10, while significant differences were observed, mainly, during adolescence. No significant differences in carotid IMT (CIMT) were found in the respective age groups. Age was correlated with all somatometric characteristics and ultrasound measurements. At the same time, in the category of athletes, an association of IMT with LD was observed, but only in the femoral artery. CIMT values, ranging between 0.36-0.48mm, and the 75th percentile (0.45mm) were within the range of Mannheim Consensus normal values proposed. It is concluded that long-term habitual exercise causes, gradually, vascular adaptations which begin at the age of 10 and become important during adolescence, in healthy individuals. These adaptations are influenced by the type of exercise, responding to the action of local mechanisms, as they are more pronounced in the peripheral vessels of the limbs with the greatest muscle involvement, compared to those located in central vessels, such as the carotid arteries. The implementation of the Mannheim protocol, offers homogeneous results, in populations with similar characteristics, and increases the comparability of prices and the reliability of the conclusions. It seems that physical activity, during childhood and strengthen the arterial endothelium and increases the cardiovascular protection in healthy children and adolescents.